ముష్టి లక్ష్మీనారాయణ
ముష్టి లక్ష్మీనారాయణ ప్రముఖ స్వాతంత్ర్య సమరయోధుడు. పశ్చిమగోదావరి జిల్లా భీమవరం పట్టణానికి చెందిన లక్ష్మీనారాయణ న్యాయవాద వృత్తిని వదిలి స్వాతంత్య్రోద్యమంలోకి దిగారు. నిరుపేద బ్రాహ్మణ కుటుంబంలో జన్మించిన ఆయన వృత్తి వదలి స్వాతంత్ర్య సమరంలోకి వచ్చినప్పుడు ఎన్నో ఆర్థిక ఇబ్బందులు తలెత్తినా స్వాతంత్ర్య సమరం కొనసాగించారు. జూన్ 20, 1891న భీమవరంలో రామకృష్ణయ్య, విశాలాక్షి దంపతులకు పుట్టారు ఆయన. కాకినాడలో బి.ఎ చదివి, భీమవరంలో న్యాయవాదిగా పనిచేశారు లక్ష్మీనారాయణ.
జూన్ 20 1891న భీమవరంలో పేద బ్రాహ్మణ కుటుంబంలో ముష్టి రామకృష్ణయ్య, విశాలాక్షి దంపతులకు జన్మించారు ఆయన. భీమవరంలో ప్రాథమిక విద్య అభ్యసించిన లక్ష్మీనారాయణ, ఉన్నత విద్య నరసాపురంలోని టేలర్స్ పాఠశాలలో చదివారు. కాకినాడలోని పి.ఆర్ కళాశాలలో బి.ఎ చదివి, ప్లీడరు పరీక్ష పాసయ్యారు ఆయన. ఆ తరువాత భీమవరంలో మొదటి గ్రేడు ప్లీడరుగా పేరు తెచ్చుకున్నారు లక్ష్మీనారాయణ. స్వాతంత్ర్య ఉద్యమం కోసం బాగా నడుస్తున్న ప్లీడరుగిరీ వదిలిపెట్టేసిన ఆయన ఎన్నో ఆర్థిక కష్టాలకు గురయ్యారు. ప్రభుత్వ పాఠశాలలకు వ్యతిరేకంగా ఊరూరా తిరిగి చందాలు పోగుచేసి, 6 ఫిబ్రవరి 1921న స్నేహితులతో కలసి భీమవరంలో జాతీయ పాఠశాలను స్థాపించారు లక్ష్మీనారాయణ. ఎందరో విద్యార్థులు ప్రభుత్వ పాఠశాలలను వదిలి, ఈ పాఠశాలలో చేరారు.
లక్ష్మీపురం (కారంపూడి)
లక్ష్మీపురం, గుంటూరు జిల్లా, కారంపూడి మండలానికి చెందిన గ్రామము. ఈ గ్రామం 1955 లో ఏర్పడింది. దశాబ్దాలక్రితం జిల్లాలోని తూర్పుప్రాంతం నుండి వలస వచ్చిన కుటుంబాలు, నాగార్జునసాగరు కుడికాలువ పై ఉన్న రామాపురం మేజరును ఆనుకొని గ్రామాన్ని ఏర్పరుచుకొన్నారు. వీరంతా మంచి పంటలు పండిస్తూ జీవనం సాగిస్తున్నారు. సగం గ్రామం "మిరియాల" పంచాయతీ లోనూ, సగం గ్రామం "పెదకొడిమగుండ్ల" పంచాయతీ లోనూ ఉండేది. 1997 లో ప్రభుత్వం ప్రత్యేక పంచాయతీగా గుర్తించింది. అప్పటినుండి నాలుగు సార్లు జరిగిన పంచాయతీ ఎన్నికలలో గ్రామస్థులు సర్పంచిని ఏకగ్రీవంగా ఎన్నుకున్నారు. ఇంతవరకూ ఈ గ్రామానికి సర్పంచులుగా తుపాకుల సైదులు, మర్రెడ్డి కృష్ణారెడ్డి, వజ్రాల పెద అంబిరెడ్డి, లింగిరెడ్డి రోశమ్మ పనిచేశారు. 2013 జూలైలో ఈ గ్రామానికి జరిగిన పంచాయతీ ఎన్నికలలో గ్రామస్థులు సర్పంచిగా గొరిగే అమర నాగేశ్వరరావును ఏకగ్రీవంగా ఎన్నుకున్నారు.
ప్రస్తుతం ఈ గ్రామ జనాభా=927. వీరిలో పురుషుల సంఖ్య=468, స్త్రీల సంఖ్య=459. ఓటర్లు-336. వీరిలో పురుషుల సంఖ్య=336, స్త్రీల సంఖ్య=331. [1]